Dni slávy (Odložený prípad)

Dni slávy (Glory days) je názov prvej epizódy šiestej série seriálu Odložený prípad.

Anotácia
Nové fakty vnášajú viac svetla do prípadu vraždy futbalovej hviezdy z roku 1973, McShana. Podľa vtedy dostupných informácií bola obeť zavraždená noc pred dôležitým stretnutím. Bývalý priateľ, spolužiak a spoluhráč však teraz prichádza s presvedčivým dôkazom, že McShane ešte ráno pred zápasom žil. Minulosť postupne odkrývajú najlepší priateľ McShana Tom, tréner Walters, sponzor Pratt, svedok Jenkins i lekár športovej kliniky Lason. Postupne začína byť zrejmé, že hráči podliehali tzv. vitamínovému programu, čo znamenalo, že užívali steroidy. Tom mal v dôsledku užívania týchto látok zničené obličky a McShane na to v dobrej snahe pomôcť priateľovi upozornil a tým spôsobil, že Toma vyhodili z tímu a zároveň prišiel o štipendium...

Dej
 3. november 1973 - Futbalový tím sa pripravuje na ďalší zápas. Tím vďaka Mikovi McShanovi, ktorého prezývali "Bad Moon" vyhráva. Následne sa nájde jeho mŕtve telo a prípad sa odkladá...

 2008 - Lilly Rushová prichádza s Willom Jeffriesom za jeho spolužiakom zo strednej do baru, kde pracuje. Jeffries spomína na svoje hráčske časy. Prezývali ho Balvan, pretože každého zavalil. Dôvodom, prečo ich Al pozval, bol jeho nález. Našiel rezerváciu, ktorú spravil Mike McShane v deň zápasu o titul, keď už bol podľa polície mŕtvy. Rezervoval lístky pre niekoho s menom R. Boreki. Mike mal však zomrieť deň predtým, vraj keď stretol opitých fanúšikov súpera.